L 52/28
ET
Euroopa Liidu Teataja
20.2.2023
ii) kõik teised saadetises olevate veistega samas päritoluettevõttes peetavad veised peavad olema vaktsineeritud nodulaarse dermatiidi viiruse nakkuse vastu vähemalt 28 päeva enne lähetamiskuupäeva ja vaktsiinitootja juhendite kohaselt kestab neil sel kuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood; iii) saadetises olevaid veiseid peab olema peetud päritoluettevõttes sünnist saadik või vähemalt 28 päeva järjest enne lähetamiskuupäeva ning — tehtud on kõigi selliste saadetiste päritoluettevõttes peetavate veiste, sh saadetistes olevate veiste klii­ niline läbivaatus, mille tulemused olid soodsad; — vajaduse korral on tehtud selliste saadetiste päritoluettevõttes peetavate veiste, sh saadetistes olevate veiste laboriuuringud, mille tulemused olid soodsad; b) samas või teises liikmesriigis asuvasse sihtkohta, kui lisaks punkti a alapunktides ii ja iii sätestatud tingimustele on täidetud kõik järgmised tingimused: i) saadetises olevad veised peavad olema vaktsineeritud nodulaarse dermatiidi viiruse nakkuse vastu vähemalt 60 päeva enne lähetamiskuupäeva ja vaktsiinitootja juhendite kohaselt kestab neil sel kuupäeval veel immuunsusperiood; ii) vähemalt 20 km raadiuses selliste saadetiste päritoluettevõttest ei ole vähemalt kolme kuu jooksul enne lähetamiskuupäeva esinenud nodulaarse dermatiidi viiruse nakkuse puhanguid ning iii) kõik saadetise päritoluettevõttest 50 km raadiuses peetavad veised peavad olema vaktsineeritud või revakt­ sineeritud nodulaarse dermatiidi viiruse nakkuse vastu vähemalt 60 päeva enne lähetamiskuupäeva ja vaktsiinitootja juhendite kohaselt kestab neil sel kuupäeval veel immuunsusperiood või neil kestab emaloo­ malt saadud immuunsuse periood; c) teises liikmesriigis või kolmanda riigi territooriumil asuvasse sihtkohta, kui lisaks punktis a sätestatud tingi­ mustele on täidetud järgmised tingimused: i) loomad peavad enne lähetamiskuupäeva vastama kõigile loomatervise tagatistele, mis põhinevad nodulaarse dermatiidi viiruse nakkuse leviku vastaste meetmete sellise riskihindamise soodsatel tulemustel, mida nõuab päritoluliikmesriigi pädev asutus ja mille on heaks kiitnud läbitava liikmesriigi ja sihtliikmesriigi pädev asutus; ii) vähemalt 20 km raadiuses selliste saadetiste päritoluettevõttest ei tohi vähemalt kolme kuu jooksul enne lähetamiskuupäeva olla esinenud nodulaarse dermatiidi viiruse nakkuse kinnitatud puhanguid ning iii) kõik saadetise päritoluettevõttest 50 km raadiuses peetavad veised peavad olema vaktsineeritud või revakt­ sineeritud nodulaarse dermatiidi viiruse nakkuse vastu vähemalt 60 päeva enne lähetamiskuupäeva ja vaktsiinitootja juhendite kohaselt kestab neil sel kuupäeval veel immuunsusperiood või neil kestab emaloo­ malt saadud immuunsuse periood. 3.2.
Veiste väljavedu II vaktsineerimistsoonist Lubada võib veisesaadetiste vedu II vaktsineerimistsoonis asuvatest ettevõtetest: a) mis tahes sihtkohta samas liikmesriigis või teises liikmesriigis, kui on täidetud kõik järgmised tingimused: i) saadetises olevad veised vastavad enne lähetamiskuupäeva kõigile loomatervise tagatistele, mis põhinevad nodulaarse dermatiidi viiruse nakkuse leviku vastaste meetmete sellise riskihindamise soodsatel tulemustel, mida nõuab päritoluliikmesriigi pädev asutus ja mille on heaks kiitnud läbitava liikmesriigi ja sihtliikmesriigi pädev asutus; ii) saadetises olevad veised peavad olema vaktsineeritud nodulaarse dermatiidi viiruse nakkuse vastu vähemalt 28 päeva enne lähetamiskuupäeva ja vaktsiinitootja juhendite kohaselt kestab neil sel kuupäeval veel immuunsusperiood;